钦定古今图书集成/明伦汇编/氏族典/第260卷 > 王纮
## 钦定古今图书集成/明伦汇编/氏族典/第260卷 > 王纮

按《北齐书王纮传》：“纮字师罗，太安狄那人也。为小部
酋帅，父基为刺史。纮少好弓马，应对便捷。兴和中，世
宗召为库直，除奉朝请。世宗暴崩，纮冒刃捍御，以忠
节赐爵平春县男。天保初，加宁远将军，颇为显祖所
知。帝尝与左右饮酒曰：‘快哉大乐’！纮对曰：‘有大乐，亦
有大苦’。帝曰：‘何为大苦’？纮曰：‘长夜荒饮不寤，亡国破
家，所谓大苦’。”帝默然。河清三年，与诸将征突厥，加骠
骑大将军。武平初，开府仪同三司，寻兼侍中，聘于周，
使还即正。未几卒。